als_Latn dik_Latn sag_Latn
Puçistët “bis”Postuar më: 29 April 2016 18:51
Puçistët.
Shumëkujt do t’i kujtohet kjo fjalë, e përdorur për titullin e një gazete, që ironizonte në vitin 2011 gazetarët që kryeministri i atëhershëm Sali Berisha akuzoi për “komplotin” ndaj qeverisë.
Jo së kësaj here gazetarët dhe aktivistët i akuzoi njeri si të tillë, por fundja, ndonjëherë gjestet flasin më shumë se fjalët.
Ata u trajtuan sot si “puçistë”.
Si plangprishës që do të shkonin dhe do të thonin e mendimin e tyre, qoftë edhe kritik përballë qeverisë.
E vërteta dhe kritika nuk pëlqehet gjithnjë.
Gazetarë, opinionistë dhe aktivistë të shoqërisë civile, nuk u lejuan sot nga Garda e Republikës, që të merrnin pjesë në dëgjesën e organizuar te Hotel Tirana International, lidhur me projektin e “Arenës Kombëtare” që pritet të zëvendësojë stadiumin “Qemal Stafa”.
Kompleksi i ri modern nuk ka marrë firmën e drejtoreshës së trashëgimisë kulturore në Ministrinë e Kulturës, duke qenë se stadiumi është në listën e monumenteve të kulturës, pavarësisht se kryeministri Edi Rama e ka përbuzur në shumë raste, duke e quajtur si një shëmti apo mejhane.
Sidoqoftë, këtë e përcaktojnë ligjet dhe ekspertët dhe jo kryeministri.
Udhëheqësit që përpiqen ta bëjnë të drejtën dhe jo të veprojnë në bazë të saj, sipas përkufizimeve në shkencat politike, kategorizohen si prijësit e sistemeve totalitare.
Ky është i disati projekt-propozim i qeverisë, që shfaqet krejt papritur dhe që mundohet të shmangë dëgjesat publike me palët e interesuara.
Në mjaft raste, në nivel qendror apo lokal, shumica e majtë ka organizuar dëgjesa, me OJQ apo qytetarë, që janë të rreshtuar pro saj.
Edhe sot kështu ndodhi.
Lubonja, Bushati etj, nuk u lejuan, por Rama ka një shprehje të preferuar në këto arste, që karakterizon edhe prirjen e tij për shurdhëri politike ndaj zërave ndryshe, qofshin këto brenda apo jashtë prtisë së tij.
“Qentë le të lehin, karvani ecën përpara”, ka trumbetuar KM-ja disa herë.
Edhe pse sot nuk e tha këtë, i shkoi fare, pranë, kur postoi në rrjetete sociale: “Paraqitje mbreselenese e projektit te Arenes Kombetare. Edhe Shoqata e Arkitekteve pranoi se ishte ngutur nga mosnjohja e plote e projektit”./Mapo
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn